עוגת תפוחים ומרנג | עוגיו.נט
כמה אני אוהבת עוגות תפוחים! אני חושבת שמבחינת היצע בבלוג – עוגות עם תפוחים הן העוגות הכי פופולריות שיש; יותר מכל פרי אחר בקינוח. יש משהו בקינוחים עם תפוחים שפשוט קוסם לי ברמה הכי בסיסית שיש. אולי זה העובדה שהריח שבוקע מהתנור כשנאפית בו עוגת תפוחים הוא (אובייקטיבית!) הריח הכי טעים בעולם, אולי זה כי עוגת תפוחים חמימה עם גלידה זה אחד השילובים המושלמים ביותר שיש. ואולי סתם בלי סיבה: עוגת תפוחים היא פשוט קינוח נפלא.
כבר זמן רב שהתחשק לי להכין עוגת תפוחים "של פעם" כזאת, עם שכבת מרנג צחורה בחלק העליון ובסיס זהוב ופריך. זה סופסוף קרה ולמען האמת – קצת התחרטתי שהכנתי את העוגה הזאת. פשוט כי אי אפשר להפסיק ליישר אותה! זוהי עוגת תפוחים ומרנג הכי טעימה שיצא לי להכין אי פעם. בסיס בצק פריך וזהוב עם תוספת שקדים, מלית עסיסית של קוביות תפוחים מבושלות בקינמון ווניל, ומעל הכל שכבה עבה של מרנג רך במרקם של ענן מרשמלו מטריף.
זוהי עוגת סוף שבוע מושלמת – בדיוק מה שצריך ליד הקפה של יום ששי או שבת בבוקר. היא ריחנית, עדינה ואם מכינים אותה בתבנית עגולה היא גם ממש מרשימה. אני אוהבת ליצוק את המרנג בחלק העליון ולקשקש אותו קצת עם כף, אבל אם ממש מתחשק לכם – אפשר גם לזלף לקבלת מראה מוקפד יותר.
מחפשים עוד עוגות תפוחים? נסו את אלה: עוגת תפוחים עם אגוזי מלך וקינמון | עוגת גבינה פאי תפוחים | פאי תפוחים כפרי | מאפינס קראמבל תפוחים | טארט תפוחים עם קרם שקדים
עוגת תפוחים ומרנג | צילום: נטלי לוין
תבנית 20*20 ס"מ או תבנית עגולה בקוטר 22 ס"מ
4 חלמונים מביצים L
10 תפוחי עץ מזן גראני סמית, קלופים
4 חלבונים L, בטמפרטורת החדר
מעט אבקת סוכר לפידור
בקערת מיקסר עם וו גיטרה שמים חמאה, סוכר, מלח, וניל וקינמון ומערבלים במהירות גבוהה עד שמתקבלת תערובת קרמית רכה.
מנקים את דפנות הקערה באמצעות לקקן ומוסיפים את החלמונים. מערבלים עד שהם נטמעים בתערובת.
מוסיפים קמח, שקדים ואבקת אפייה ומערבלים עד שמתקבלת תערובת אחידה, סמיכה מאוד ודביקה.
משמנים היטב תבנית ומשטחים את התערובת בבסיס בעזרת ידיים מעט רטובות.
מצננים את הבסיס במשך כחצי שעה, עד שמלית התפוחים מוכנה.
קולפים את התפוחים וחותכים לקוביות די קטנות.
שמים במחבת תפוחים, חמאה, סוכר, מיץ לימון ומקלות קינמון ומבשלים הכל יחד על להבה גבוהה, תוך ערבוב מדי פעם, במשך 4-5 דקות – עד שקוביות התפוחים מתרככות מעט.
מסננים את התפוחים ומצננים כרבע שעה בטמפרטורת החדר. מוציאים את מקלות הקינמון, מוסיפים שקדים פרוסים ומערבבים.
יוצקים את מלית התפוחים על גבי שכבת הבצק ומהדקים היטב ליצירת שכבה אחידה ודי דחוסה של תפוחים.
אופים את העוגה במשך 30 דקות או עד שהתפוחים עוד יותר מתרככים ומזהיבים קלות בחלק העליון.
מוציאים מהתנור ומצננים כמה דקות בטמפרטורת החדר עד הכנת המרנג.
בקערת מיקסר עם וו הקצפה שמים חלבונים ומלח ומקציפים במהירות גבוהה עד שמתחיל להיווצר קצף לבנבן.
מוסיפים את הסוכר בהדרגה וממשיכים להקציף את המרנג עוד 3-4 דקות, עד שהוא יציב מאוד ואוורירי.
יוצקים את המרנג על גבי שכבת התפוחים בעזרת לקקן ומשטחים בצורה חופשית.
מפזרים אבקת סוכר בנדיבות בחלק העליון ומחזירים להמשך אפייה של כ-10 דקות ב-170 מעלות, עד הזהבה.
מצננים את העוגה לחלוטין בטמפרטורת החדר ומגישים.
אפשר להכין את העוגה גם בתבנית עגולה בקוטר 22 ס"מ. בתבנית 24 או 26 העוגה תצא נמוכה יותר וזמני האפייה יתקצרו מעט.
במקום תפוחים אפשר להשתמש באגסים בכמות זהה לגיוון טעמים.
19 בדצמבר 2019 הדס הגב
ווואוו. מהמם!!
כבר שנים שאבא שלי אומר לי תכיני לי עוגת תפוחים כמו שסבתא שלי הייתה מכינה לי. כזאת עם בסיס כזה ומעל תפוחים והרבה קצף. כל מתכון שמצאתי וניסיתי לא סיפק אותו כי הכל היה כזה לא כמו של פעם.
אנסה אותה לשבת והלוואי הלוואי שהפעם זה יהיה זה!
רק שאלה. ממש מעדיפה להכין אותה פרווה כדי שיהיה קינוח לארוחה בשרית. מה את אומרת יכול לעבוד כאן? אני מתלבטת אפילו ללכת לקנות נטורינה שאני ממש לא אוהבת כדי שיהיה הכי קרוב למקור.(כי ברור לגמרי שסבתא של אבא שלי הכינה את זה עם מרגרינה כמו כל העוגות של פעם)
איזה כיף שאהבת! האמת שפשוט הייתי מכינה עם מרגרינה במקרה הזה, הטעם לא כזה מהותי ומה שהכי מורגש בעוגה זה התפוחים, הסוכר והמרנג. נטורינה בעיני תוסיף טעם קוקוס שלא יתאים לדעתי.
20 בדצמבר 2019 עדה הגב
תודה על העוגה שנראית נהדר, האם אוכל לחתוך אותה לריבועים כדי להכניס למנז׳טים וכמה ימים מראש אוכל להכין אותה?
עדיף לא יותר מיום מראש. אין בעיה לחתוך לריבועים ולשים במנג'טים.
20 בדצמבר 2019 דפנה הגב
עד כמה נחוצים השקדים המולבנים? או מה אפשר במקום?
20 בדצמבר 2019 אילנית הגב
הי נטלי, את חושבת שקמח כרגיל יתאים פה? אני רוצה להכין אותה ללא גלוטן… תודה.
21 בדצמבר 2019 תמר הגב
היי, אני חדשה באתר והוא נראה מקסים!!!
בקשר לעוגת התפוחים והמרנג – בחלק של הבצק – לא כתוב כאם לאפות אותו וכמה זמן לפני ששמים עליו את התפוחים….
ברוכה הבאה תמר ותודה! לא אופים את הבצק לפני התפוחים – הכל נאפה יחד למעט המרנג.
21 בדצמבר 2019 גם אופה הגב
העוגה הזאת אכן מאוד טעימה אבל הנסיון שלי לימד אותי שיש בה כמה מלכודות:
1. התחתית נהדרת אבל נוטה להתייבש ולהישרף. חשוב לעשות חלק מבישול התפוחים על הגז כדי לקצת את זמן האפיה הכולל. בנוסף אפשר להוסיף נייר אפיה בתחתית ואפילו לשים תבנית נוספת מתחת לתבנית העוגה כדי למנוע את הבעיה.
2. תפוחים גרני סמית נוטים להתפרק בבישול ואפיה. מי שאוהב זה בסדר, אבל מי שלא עדיף תפוח אחר כמו גאלה למשל.
3. לי פחות טעימה שכבת המרנג אז למדתי להכין את העוגה עם פירורים, כמו שיש במתכונים אחרים כאן באתר. זה גם מקצר קצת את זמן האפיה כך שבשבילי זה רווח מכל הכיוונים.
21 בדצמבר 2019 דוקטור מיה שחף הגב
נטלי.אהבתי!!! תודה.
31 בדצמבר 2019 נטע הגב
היי- האם המרנג מתאים להריון? זה מספיק אפוי?
כל אחת עושה את השיקולים שלה בסופו של דבר ועובדת לפי הנחיות מסוימות של הרופא שלה. לא הייתי ממליצה להסתמך על המלצה באינטרנט. עקרונית, למיטב הבנתי, לא אמורה להיות בעיה.
7 בינואר 2020 שירה הגב
הי, האם השקדים הפרוסים במלית התפוחים נועדו לספוח נוזלים? ניתן להשמיט או להחליף במשהו אחר? תודה
אפשר להשמיט ואפשר להמיר בכל סוג אחר של אגוזים שאוהבים.
7 בפברואר 2020 נגה הגב
המתכון מצוין והעוגה יצאה נהדרת, רכה וטעימה מאוד 🙂
11 במרץ 2020 דניאל הגב
היי נטלי, אפשר להשתמש בברנר במקום להכניס ל10 הדק האחרונות? או שהעוגה כולה צריכה עוד 10 דק אפייה
פחות מתאים למרנג הזה, סורי. האפייה חשובה גם למרקם שלו, ברנר לא יספיק.
25 במרץ 2020 שיינא הגב
שלום! אין לי שקדים טחונים לבצק, האם צריך להמיר אותם בעוד קמח?